A BŰNBOCSÁNAT SZERTARTÁSA

A megtérő keresztet vet magára, és mondja:

Az Atya, a Fiú + és a Szentlélek nevében. Ámen.

A pap mondja:

Isten, akinek világossága felragyogott szívünkben, adja meg
neked, hogy igazán belásd bűneidet, és felismerd
az ő irgalmas szeretetét!

A megtérő feleli: Ámen.

SZENTÍRÁSI RÉSZLET (tetszés szerint)

A pap most Isten igéjéből idéz, például így:

A Szentírás így tanít Isten irgalmas szeretetéről: "Jézus
Krisztusnak vére megtisztít minden bűntől. Ha megvall-
juk bűneinket, ő hűséges és igazságos: megbocsátja bű-
neinket, és megtisztít minden gonoszságtól." (1 Jn 1, 7.9)

(Más szentírási részlet: 72-84. számnál.)

A BŰNÖK MEGVALLÁSA ÉS AZ ELÉGTÉTEL ELFOGADÁSA

A megtérő kezdheti gyónását az általános bűnvallo-
mással:

Gyónom a mindenható Istennek, és neked, lelkiatyám,
hogy utolsó gyónásom óta
ezeket a bűnöket követtem el.

Utoljára gyóntam:**…**

Ezután a megtérő megvallja bűneit. A pap segítse meg-
felelő tanácsokkal! Majd elégtételt javasol.

A MEGTÉRŐ IMÁJA

Ezután a megtérő kifejezi bűnbánatát, például így:

Teljes szívemből bánom minden bűnömet,
mert azokkal a jó Istent megbántottam.
Erősen fogadom, hogy Isten segítségével
a jóra törekszem, és a bűnt elkerülöm.

A FELOLDOZÁS

A pap (legalább) a jobb kezét a megtérő feje fölé
terjeszti, és mondja:

Isten, a mi irgalmas Atyánk,

aki·szent Fiának kereszthalála és feltámadása által
kiengesztelte önmagával a világot,

és kiárasztotta a Szentlelket a bűnök bocsánatára,
az Egyház szolgálata által

bocsásson meg neked, és adja meg a békét!

És ÉN FELOLDOZLAK TÉGED BŰNEIDTŐL

AZ ATYA, ÉS A FIÚ, + ÉS A SZENTLÉLEK NEVÉBEN.

A megtérő feleli: Ámen.

ISTEN DICSŐÍTÉSE

A feloldozás után a pap így folytatja:

Magasztaljuk Istent, mert jóságos hozzánk!

A megtérő befejezi:

Mert örökké szeret minket. ELBOCSÁTÁS

A pap e szavakkal bocsátja el a megtérőt:

Isten megbocsátotta bűneidet. Menj békével!